צבים אלה היו שונים מהצבים המודרניים והשתייכו לקבוצה הנכחדת Paracryptodira, אשר לא כל החוקרים רואים בהם צבים אמיתיים. הם היו בעלי שריון עבה ונמוך שדמה לזה של צבי ביצות והם היו בעלי זנב ארוך, רגליים בעלות טפרים ארוכות ושריון בעל קימור קדמי שעזר לשלוף את הצוואר חלקית. הם היו בעלי לסתות חזקות וניזונו אולי מרכיכות בעלות שריון וגם מצמחייה. ככל הנראה היו שוכני מים מתוקים שהתאימו לחיי מים ודמו אולי בהתנהגותם לצבי ביצות.
פפה הצפרדע
פפה הצפרדע (באנגלית: Pepe the Frog) הוא מם אינטרנט של צפרדע אנתרופומורפי ירוק בעל גוף דמוי אדם. המקור של פפה הוא בקומיקס "Boy's Club" משנת 2005 מאת מאט פיורי. פפה הצפרדע הפך במקור למם אינטרנט במהלך שנת 2008 כאשר הפופולריות שלו גדלה בהתמדה ברחבי הפלטפורמות מייספייס, Gaia Online ו-4chan. עד 2015 פפה הצפרדע הפך לאחד מהממים הפופולריים ביותר שהיו בשימוש בפלטפורמות 4chan וטאמבלר.
פפה הצפרדע, דמות א-פוליטית במקור, הפך במהלך השנים 2015–2016 ואילך לסמל של תנועת הימין האלטרנטיבי. בעקבות כך במהלך 2016 ארגון הליגה נגד השמצה כלל את פפה הצפרדע במסד הנתונים של סמלי השנאה של הארגון, אך הארגון ציין גם כי ברוב המקרים השימוש בפפה הצפרדע לא נעשה בהקשר הקשור לשנאה כלפי קבוצות אנשים אחרות. היוצר של פפה הצפרדע מאט פיורי הביע בעבר את מורת רוחו מכך שפפה הצפרדע משמש כיום כסמל שנאה והוא אף תבע על כך ארגונים שונים.
בשנת 2019 המפגינים במחאות בהונג קונג עשו שימוש בדמותו של פפה הצפרדע בהפגנותיהם. למרות השימוש בהקשר פוליטי, השימוש בדמותו של פפה הצפרדע בהונג קונג אינו נתפס כקשור לאידאולוגיה של הימין האלטרנטיבי. פיורי בירך על כך שהמפגינים בהונג קונג עשו שימוש בדמותו של פפה הצפרדע.
פפה הצפרדע ממשיך להיות פופולרי במיוחד בפלטפורמות מדיה חברתית כמו 4chan, Twitch, Reddit ודיסקורד.
היום האחרון של הדינוזאורים עם דיוויד אטנבורו
היום האחרון של הדינוזאורים עם דייוויד אטנבורו (באנגלית: Dinosaurs: The Final Day with David Attenborough) היא תוכנית טבע תיעודית בת 90 דקות שהופקה על ידי ה-BBC ושודרה ב-15 באפריל 2022 בערוץ BBC one בהפקת וקריינות השדרן הבריטי דייוויד אטנבורו. בארצות הברית התוכנית שודרה ב-11 במאי 2022 בשני פרקים עבור הסדרה "Nova" ושם מכונה: "Dinosaur Apocalypse".
הסדרה מציגה את היום האחרון של הקרטיקון לפני 66 מיליון שנה באמריקה הצפונית שנשלטה בידי דינוזאורים ושאר זוחלים נכחדים ומסבירה את התיאוריה להכחדת הדינוזאורים בהתבססות עדכנית על מאובנים טריים. התוכנית, אשר יצאה לצד התוכנית כוכב פרהיסטורי מציגה כמותה תמונות בידי תוכנת Computer-generated Imagery.
התוכנית.
דייוויד אטנבורו מציג על פי מחקרי פלאונטולוגים שמתבססים על גילוי מאובנים מאזור "תניס" בתצורת הל קריק שבדקוטה הצפונית, בה התגלו שרידים רבים חדשים מסוף הקרטיקון שלפני 66 מיליון שנה וחלקם שופכים אור על ההכחדה הגדולה שקרתה אז.
בהתאם לשרידים החדשים נעשה גם שחזור של החיים בקרטיקון ב"תניס", על גדת נהר חולית סמוכה לים הפנימי המערבי נראה יונק מטאתרי מהמשפחה Pediomyidae נע בזהירות וחופר מחילות באדמה כדי להתחמק מהדינוזאורים ששולטים בעולמו, כמו הטריצרטופס שנלחם עם יריביו בנקבות, טירנוזאורוס טורפני המסוגל לאכול את צעיריו ועדרי אדמונטוזאורוס ותסקילוזאורוס רועי צמחייה. בשמיים מעופפים פטרוזאורים גדולים ממשפחת האז'דרכיים ובמים זוחלים ימיים גדולים, חדקנאים וצבים מהמשפחה בנידיים שוחים. אך כל החיים עתידים להיכחד עם פגיעת מטאור בכדור הארץ.
המחקרים מגלים שפגיעת המטאור במכתש צ'יקשולוב שבחצי האי יוקטן היה שקט יחסית עקב המרחק של "תניס" ממנו, אך אלה גרמו למגוון גדול של השפעות שנראו במאובנים, ביניהם: זיהום מהתכת טקטיט, גלי צונאמי בגובה עשרה מטרים שנגרמו מהפיצוץ הענק וגרמו לקבירת בעלי חיים רבים או לשטיפתם קדימה עד שנפצעו ואף שופדו בעצמים שוחים. כמו כן ממצאי ענבר מוכיחים נפילת פסולת גרעינית בידי המטאור ושרידי אירידיום, הנדיר בכדור הארץ אך נפוץ על אסטרואידים מוכיחים את הקשר בינו. בשעות שלאחר ההתנגשות, האטמוספירה של כדור הארץ מתחממת עד לנקודה שרק בעלי החיים הקשוחים ביותר יכולים לשרוד את הלהבות והעשן הבלתי פוסקים העוטפים את כדור הארץ ומביאים לחורף גרעיני.
ואולם בהמשך האקלים הקשה שוכך וכך מחל הפלאוקן - הראשון שבעידן הקנוזואיקון, ואז שבות צורות חיים רבות ששרדו את ההכחדה - צמחים בתחילה ואחריהם בעלי חיים רבים ביניהם מספר זוחלים כמו תנינאים, צבים שונים, לטאות ונחשים וכן היונקים ששרדו במחילות תת-קרקעיות, כאשר הדינוזאורים הגדולים נכחדו. עם זאת מחקרים חדשים מראים שמספר תרופודים הצליחו לשרוד את ההכחדה ואלו היו אבות העופות המודרניים, אשר מהווים את הדינוזאורים החיים היחידים כיום.
רוברט ויניצקי
רוברט ארתור ויניצקי (בפולנית: Robert Artur Winnicki; נולד ב-18 ביולי 1985) הוא פוליטיקאי פולני החבר בסיים מאז 2015. העומד בראש מפלגת התנועה הלאומית.
לפני שנכנס לפוליטיקה, ויניצקי עבד כעיתונאי. הוא כיהן כיו"ר ארגון הימין הקיצוני הנוער הכל פולני בין השנים 2009–2013. בשנת 2012, הוא הקים את התנועה הלאומית ובשנת 2015, הוא נבחר לראשונה בבחירות לפרלמנט הפולני 2015 כמועמד הראשי ברשימת קוקיז'15 במחוז הבחירה לגניצה -1. הוא נבחר מחדש לסיים ב-2019, הפעם התמודד כמועמד הראשי ברשימת הקונפדרציה במחוז הבחירה ביאליסטוק -24.
ביוגרפיה.
אבותיו הגיעו מאדמות הגבול המזרחיים. רוברט ויניצקי סיים את הלימודים בתיכון הכללי בלובן ב-2004.
ויניצקי השתתף אך לא סיים את לימודיו באוניברסיטת ורוצלב, שם למד מדעי המדינה. לאחר לימודיו עבד בנדל"ן וניהל בית מלון. הוא גם עבד כעיתונאי. הקמפיין הפוליטי הראשון שלו היה ב-2007, כאשר התמודד ללא הצלחה בבחירות לפרלמנט הפולני ב-2007 כמועמד לליגת המשפחות הפולניות (LPR). עם זאת, הפרופיל הפוליטי שלו נודע היטב והוא נבחר ליו"ר הנוער הכל הפולני ב-2009 וכיהן עד 2013. כהונתו כיו"ר הייתה השנייה באורכה ברפובליקה הפולנית השלישית ובאמצעות הנהגתו הארגון צמח למרות קריסת ה-LPR. לאחר סיום כהונתו זכה בתואר יו"ר כבוד.
ב-2011 הוא עבד עם קבוצות לאומניות אחרות כדי ליצור ולארגן באופן רשמי את "צעדת העצמאות", מופע שיתקיים מדי שנה ב-11 בנובמבר, יום השנה לעצמאותה של פולין. הצעדה הפכה מאירוע שולי לצעדה השנתית הגדולה ביותר בארץ.
בשנת 2012 הוא ייסד את התנועה הלאומית, שנוסדה כדי להחליף את ה-LPR ואת המפלגות הלאומניות השוליות הרבות האחרות שבאו והלכו במהלך השנים. ב-2014 היא נרשמה רשמית כמפלגה וויניצקי הפך ליו"ר הראשון שלה.
בשנת 2018, ויניצקי ויאנוש קורווין-מיקה הודיעו כי מפלגותיהם יקימו קואליציה לקראת הבחירות המתקרבות ב-2019. הקונפדרציה לחירות ועצמאות הוקמה ונרשמה רשמית בשנה הבאה.
חיים אישיים.
רוברט ויניצקי הוא קתולי. הוא נשוי ויש לו שני בנים.
דיוויד ברנס
דייוויד ד. ברנס (באנגלית: David D. Burns; נולד ב-19 בספטמבר 1942) הוא פסיכיאטר אמריקאי ופרופסור עזר אמריטוס במחלקה לפסיכיאטריה ומדעי ההתנהגות בבית הספר לרפואה של אוניברסיטת סטנפורד ומחברם של ספרים רבי מכר כמו "Feeling Good: The New Mood Therapy", "" ו-"Feeling Great: The Revolutionary New Treatment for Depression and Anxiety". ברנס הפך את הטיפול הקוגניטיבי התנהגותי (CBT) של אלברט אליס ואהרון ט' בק לפופולרי, כאשר ספריו נהיו לרבי מכר במהלך שנות ה-80. בראיון בינואר 2021, ברנס ייחס את עליית הפופולריות שלו, וחלק ניכר מהצלחתו, להופעתו ב-1988 בתוכנית הטלוויזיה הידועה The Phil Donahue Show, אליה הוזמן על ידי המפיקה לאחר שעזר לבנה המתבגר עם דיכאון.
תחילת דרכו והשכלתו.
אביו של ברנס היה כומר לותרני.
ברנס סיים את התואר הראשון שלו במכללת אמהרסט ב-1964 ואת הדוקטורט בבית הספר לרפואה של אוניברסיטת סטנפורד ב-1970. הוא סיים את הכשרת ההתמחות בפסיכיאטריה ב-1974 בבית הספר לרפואה של אוניברסיטת פנסילבניה, והוסמך על ידי המועצה האמריקאית לפסיכיאטריה ונוירולוגיה ב-1976. ברנס הוא מחברם של מחקרים רבים, ספרים ופרקי ספרים. הוא גם מרצה ומעביר סדנאות הכשרה רבות בפסיכותרפיה לאנשי מקצוע בתחום בריאות הנפש ברחבי ארצות הברית וקנדה מדי שנה. הוא זכה בפרסים רבים על מחקר והוראה, וזכה בתואר "מורה השנה" שלוש פעמים על ידי כיתת הבוגרים של מתמחי פסיכיאטריה בבית הספר לרפואה של אוניברסיטת פנסילבניה.
ברנס היה תלמיד מוקדם של אהרון טי בק, שפיתח טיפול קוגניטיבי במהלך שנות ה-60 וה-70. טיפול קוגניטיבי התבסס גם על עבודתו החלוצית של אלברט אליס במהלך שנות ה-50, אשר פרסם את התפיסה שהמחשבות והאמונות שלנו יוצרות את מצבי הרוח שלנו. עם זאת, התפיסה הבסיסית מאחורי הטיפול הקוגניטיבי החלה עוד מימי אפיקטטוס, הפילוסוף היווני. לפני כמעט 2,000 שנה הוא כתב שאנשים מוטרדים לא מהדברים עצמם, אלא מההשקפות שלהם על הדברים. במילים אחרות, המחשבות שלנו (או ה"קוגניציות") יוצרות את כל הרגשות שלנו. לפיכך, כאשר אנו מבצעים שינויים בריאים בדרך שאנו חושבים, אנו חווים שינויים בריאים באופן שבו אנו מרגישים.
מחקר ופרקטיקה קלינית.
מחקר על תרופות נוגדות דיכאון.